KLUBI 700
Millal sa viimati "Vinge!" ütlesid?
See väljend tõuseb igati esile Louie Giglio raamatus "Kirjeldamatu".
Ja nõnda nagu ta me reporter Wendyle ütles,
tahab ta näidata lastele, kui vinge on Jumala loodu.
Louie Giglio oli Passion Linnakoguduse pastor
Atlantas, Georgias.
Ühtlasi on ta "Passion" konverentside ellukutsuja,
kuhu ülikooli õpilased üle maailma
tulevad kokku enamaks, kui vaid muusika pärast.
50 000 noort enam kui 90-maalt ja kõigist USA osariikidest
lõid 2017. aastal Passioni koguduse puupüsti täis,
et paluda üheskoos oma põlvkonna vaimuliku ärkamise pärast.
Louie kasutab oma andi,
et ühendada inimesi evangeeliumi sõnumi läbi.
Täna on ta sirutumas lasteni,
olles andnud välja oma esimese lasteraamatu "Kirjeldamatu".
See räägib nii Jumalast kui teadusest.
Louie Giglio on siin koos meiega.
Tere tulemast tagasi me saatesse!
Tore näha taas! - Tore teidki näha!
Miks on nii oluline tutvustada lastele loomislooga seotud aspekte?
Üks põhjusi on see,
et vahel tundub teaduse ja usu vahel olevat kui üks suur lõhe
ja sa saad valida kas ühe või teise.
Sa kas usud Jumalasse ja kõigisse imedesse,
või sa usud teadusesse ja kõigesse nähtavasse-katsutavasse?
Kuid usu ja teaduse vahel ei tohiks olla sellist lõhet,
sest kui Jumal tõesti lõi kogu me universumi,
on Ta ka suurim teadlane kõigi eales elanud teadlaste seas.
Nii tahan näidata lastele, et Jumal pole teaduse vastu,
vaid Ta ise on ka teadlane
ja kõik, mille Ta on loonud, on loodud Tema auks.
Nii saame läbi selle, mille Ta on loonud,
avastada ka seda, kes Ta ise on.
See on siis raamat "Kirjeldamatu", mis räägib nii Jumalast kui teadusest.
See käsitleb nelja suuremat teaduslikku teemat.
Rääkige palun lähemalt.
Me vaatame Jumala loomingut - galaktikaid, tähti jne.,
püüdes katta seda teemat.
Ühtlasi kõik loomadega seonduv.
Nagu näiteks tõsiasi, et liblikad tunnevad lõhna jalgadega.
Kes oleks võinud seda arvata, onju?
Ma ei teadnud seda!
Kui näed liblikat liikumas su varvastel, siis seda seetõttu,
et ta püüab nuusutada su "juustu" lõhna.
Seda juhtub üsna tihti.
Või kui vaatame inimese ihu, siis seal on nii palju võrratuid asju.
Kui väike loode on ema ihus,
siis temaga sünnib iga päev nii palju imesid.
Beebi silmad kujunevad välja 5'ndal elukuul.
Isegi teadus ei tea, kuidas osasid neid hetki kirjeldada.
6'ndal elukuul on ema üsas oleval lapsel
kui nahatükk silma kohal,
millesse imekombel ja Jumala käe läbi
tekkib kui sisselõige ja moodustuvad silma üla- ja alalaug.
Teadus võib kinnitada, et see toimub nii,
kuid see ei suuda selgitada, kuidas täpselt see toimub.
See lihtsalt on osa kogu lapse arengust.
Kõik detailid, mis puudutavad galaktikaid ja tähti,
igat looma, mille Jumal on loonud ja me enda inimihud -
need kõik kätkevad endas nii palju müsteeriume.
Kuid nagu Psalmideski on öeldud: "Taevad jutustavad Jumala au
ja taevalaotus kuulutab tema kätetööd." Ps.19:1-2.
Olete te kunagi vaadanud tähistaevast ja nutnud?
Ma küll olen.
See vaatepilt on lihtsalt nii hingematvalt ilus.
Ka te raamatus on tähtedest juttu.
Mida need meile Jumalast õpetavad?
Mind lihtsalt lummab nende ilu.
Tähed õpetavad meile Jumala suurusest.
Üks lastelaul ütleb: "Vilgu, vilgu väike täht.
Huvitav, mis sa küll tegelikult oled?"
Tuleb välja, et need tähed pole nii väikesed midagi
ja nii püüame ka selles raamatus seda lastele reaalsel moel edasi anda.
Nii toome näiteks näite, et kui Maa oleks golfipalli suurune,
siis päike oleks 1 392 700 kilomeetrise läbimõõduga
ja selle sisse mahuks miljon Maad.
Tegu on vaid muide ühe tavalise tähega Linnutees.
Linnuteesse kuulub aga tegelikult 200 miljardit tähte.
Kui aga Maa oleks endiselt golfipalli-suurune,
siis paljud teised tähed on palju suurema läbimõõduga kui päike.
On tähti, mille kõrgus oleks võrreldav
8 üksteise otsa laotud Empire State hoonega ehk 3 km
ja siis Maa kui väike golfipall.
Jutlustasin mõni aasta tagasi samal teemal,
rääkides sellest, kui suur on me Jumal.
Ja siis juhtus see, et üks pere sõitis New Yorki puhkama
ja nende lapsed läksid golfipallidega Empire State hoone juurde,
asetasid sinna maha ja vaatasid siis üles,
kujutades seda hoonet mitmekordselt üksteise peal ette,
kujutades seda ette tähena, millena Jumal oli selle loonud.
Psalmide raamatus on öeldud, et Jumal hingas need tähed välja.
Nii et, kui see on see, mille Ta on loonud,
siis kui võimas veel Ta ise on?
Kui Ta hingab välja need leegitsevad tähed
toomaks esile oma au
ja täites nendega kogu universumi kui täppidega.
Jesaja raamatus on öeldud, et Ta kutsub igat ühte neist nimepidi.
Sajad miljardid galaktikad ja sajad miljardid tähed
ning Ta teab igaühe nende nime.
Järelikult teab Ta ka sinu nime
ja minu nime.
See on üks mu lemmik piiblisalme,
sest see tõesti ütleb, et Ta teab ka meie nimesid.
Kuidas te aga käsitlete teemat loomine vs evolutsioon?
Me ei kaevu sellesse selles raamatus just eriti sügavalt.
Me austame teadust ja see on miski, mida ma tahan teha.
Mul on mitmeid astronautidest sõpru,
kellest üks alles naases tagasi kosmosest,
olles kosmoselaeva kapten.
Tegu on väga terase ja targa vennaga.
Nii et ta hõljus ringi 6 kuud?
Ta elas kosmoses, kihutades Maa kohal 27 358 km/h.
- On teil alles huvitavaid sõpru!
Huvitav aga oli see, et ta helistas mulle
ja ekraanilt oli näha, et ta oli samal ajal kosmoses.
Ja ma mõtlesin: "Täiesti pöörane lugu!
Mul pole Atlantaski nii head ühendust!"
Kuid Shane on teadlane ja astronaut ning väga terane mees.
Ta on rääkinud mulle, kui pikk on üks valgusaasta
ja kui mitme valgusaasta kaugusel asub Linnutee.
Kus mõni täht võib asuda 13 miljardi valgusaasta kaugusel.
Nii ei lange ma isegi evolutsiooni ja loomisloo vaidlustesse,
sest tegu on teadusega ja sellega, kuidas maailma mõõdetakse.
Küll aga usun ma, et Jumal on selle maailma loonud.
Ta lõi selle 6 päevaga, kuid oma ajakava järgi.
Ta on loonud kõik, mis on, oma nime auks.
Samas ma pole nii tark, et omada vastuseid
kõigile sellega seotud peenetele küsimustele.
Küll aga tahan elada selle kõige keskel
ja mitte tunda hirmu teaduse ees.
Nii tahan õpetada ka inimesi mitte kartma teadust,
sest lõppeks on Jumal ikka see kõige suurem teadlane
ja lõppeks on ikka tegu Tema looga.
Seetõttu ongi te raamatu pealkiri "Kirjeldamatu",
kuigi rääkisite selle nii osavalt lahti ja ma õppisin väga palju.
Otsides täiuslikku kinki oma lapsele või lapselapsele,
siis siin see on - raamat "Kirjeldamatu" (ing.k "Indescribable" nagu ekraanil)
Raamat nii Jumalast kui teadusest, mis Eestist tellitav internetipoodidest.
Ühtlasi jätan meelde selle liblikate kõnni oma varvastel,
kes nuusutavad mu varbaid. - Hämmastav, kas pole?
Suur tänu tulemast ja õnnistusi teile! - Tänud kutsumast!
Jätkame saatega kohe peale pausi.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania keeles,
saksa keeles
ja prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50. AASTAT
RÕÕM - PÜÜA SEE KINNI!
Nüüd aga teie küsimuste ja ausate vastuste juurde.
Ethyl kirjutab: "Kui mu poeg teatas, et abiellub ateistiga,
oli mul sellega raske leppida, kuid sain sellega siiski hakkama.
Olin kasvatanud oma poega usus,
et me kristlastena peaks abielluma vaid kristlastega.
Samas ta armastab seda naist nii väga
ja ma ei suuda selle vastu midagi öelda.
Kas peaksin austama poja vabadust langetada ise oma valikud?"
Ilmselgelt on tegu täiskasvanud pojaga.
Piibel ütleb muidugi väga selgelt: "Mis kooskõla on Kristusel Beliariga?"
ja "Ärge hakake vedama võõras ikkes koos uskmatutega."
Billy Graham ütles mõnda aega tagasi,
et kui abiellud ateistiga, saad äiapapaks saatana.
See on see, mis juhtub.
Nii saab sel pojal olema väga raske,
sest erimeelsusi saab tulema mitmes erivallas.
Seda juhul, kui see poeg tõesti armastab Jumalat.
Kui mitte, siis on nad mõlemad uskmatud.
Vanemana aga saate siiski anda oma pojale nõu.
Õpetussõnad 22:6 ütleb:
"Juhata poiss ta tee peale, siis ta ei lahku sellelt ka vanas eas!"
Kui ta aga nüüd pöördub ateismi poole,
pole te teda järelikult hästi juhatanud.
Ashley: "Keegi mulle kallis inimene teatas hiljaaegu,
et ta ei tea, mis saab peale surma ja ta pole kindel taeva olemasolus.
Ma ise usun taeva olemasolusse,
kuid ei osanud sel hetkel midagi vastata.
Ma ei osanud selgitada talle taeva olemasolu
ega taha samas oma uskumusi peale suruda.
Mida teha?"
Küsimus pole uskumuste peale surumises,
vaid inimeste teavitamises, mis on oluline.
Kuidas olla kindel elus peale surma?
Sest me teame kedagi, kes on surmast tagasi tulnud.
Ta nimi on Jeesus Kristus
Seda kinnitab nii Piibel kui paljud pealtnägijad,
et Ta tõusis üles surnuist.
Ta suri, kuid Ta tõusis surnuist.
Ja Ta tuli, et rääkida meile, mida elu peale surma endast kujutab.
Piibel räägib rohkesti elust peale surma,
mis on igati olemas.
Me elu jätkub peale maist elu.
Me oleme vaimsed olendid.
Jah, me ihud surevad, kuid me vaim elab igavesti.
Et siis, kuidas sellest kellelegi rääkida?
Juhtides neid Piibli juurde ja jagades, mida Piibel ütleb.
Kui nad aga ei usu Piiblit, siis...
Üks asi, mida saate uskmatute puhul teha,
on tsiteerida vaid üht piiblisalmi.
Heebrea 9:27: "Ja otsekui inimestele on seatud üks kord surra,
pärast seda on aga kohus."
Korrake seda mitmeid kordi.
Nii saavad inimesed teada, mis neid peale surma ees ootab,
ainult et siis on juba liiga hilja mingeid otsuseid langetada.
Ron: "Mul on peale tööintervjuudel käimist
emotsionaalselt raske olla.
Tundub, et mu vanus on saanud suureks takistuseks.
Jumal küll pakub mulle aina uusi intervjuusid,
kus kuulen sageli, et olen ülekvalifitseeritud
või siis "liiga tehniline" ehk teisisõnu liiga vana.
Isegi, et mul on nõutavad oskused olemas.
Olen töötanud IT vallas 25 aastat.
Olen 50'ndate lõpus, hoian end IT vallaga igati kursis
ja värvin isegi oma juukseid, et noorem välja paista.
Kuidas lasta Jumalal kujundada oma südant, meeli ja suhtumisi,
et pidada sammu noorema põlvkonnaga?"
Meil on seadused, mis puudutavad ealist diskrimineerimist
ja on ilmne, et osad need tööandjad diskrimineerivad teid te vanuse tõttu.
Tean, et teile ei meeldiks kohtusse minna,
aga usun, et sellised inimesed vajaks üht "äratust"
mõistmaks, et nad rikuvad seadust.
Jah, nad teevad seda viisakalt, ütlemata teile tegelikku põhjust,
kuid on selge, et see on see põhjus.
Nii peaksite osad need lood lausa kirja panema
ja nendega kohtu poole pöörduma,
lastes neil tööandjatel selgitada juba kohtunikule,
miks ja mida nad teevad.
Mis aga te enda ellu puutub, siis võimalusi on ju tegelikult palju.
Osa suurimaid varandusi on kokku aetud inimeste poolt,
kes astusid välja oma teada-tuntud tsoonist.
Kui mõelda Harland Sanders'ile,
kes lõi KFC toiduketi, olles ise 70-80 aastates.
Üks mu sõber, kes rajas söögikoha Chick-fil-A,
oli 60'ndates, kui mitte juba 70 ligi, kui sellega algust tegi.
Nii et võimalusi on tohutult,
kui olete vaatamata oma vanusele valmis edasi liikuma.
Teil on kogemusi, mistõttu otsige võimalusi,
kus saate olla iseenda peremees ega sõltu kellestki teisest.
Kara: "Mu elus on praegu väga raske aeg.
Samas tahan keset oma võitlusi
püsida puhtana ja hoida väga Jumala ligi.
Kuid kui väga ma ka ei püüaks, ei õnnestu see mul kuidagi
ja siis ma olen pahane enda peale.
Tean, et Jumal on armuline ja ma ei taha elada hukkamõistu all,
kuid kas Jumal paneb seda mulle kohtupäeval süüks,
kui olen teatud asjades eksinud?
Isegi, et olen pingutanud selle nimel, et seda mitte teha?
Või kas vastutame vaid oma teadlike pattude eest?"
Efeslastele 2:8 ütleb:
"Sest teie olete armu läbi päästetud usu kaudu -
ja see ei ole teist enestest, vaid see on and Jumalalt."
Pääste on and Jumalalt.
Nii nagu ka usk, arm ja piiramatu soosing.
Te ei saa oma päästet ega taevasse minekut välja teenida,
nii et lõpetage siis selle nimel pingutamine.
Te pingutate liiga palju.
Usaldage Jumalat ja laske Tal kanda hoolt oma probleemide eest.
Usaldage oma elu Tema hoolde
ja järgige seejärel Püha Vaimu juhtimist.
Dorothy: "Meie kirikus õpetatakse, et ristitud beebi on Kristuse laps.
Kuidas see võimalik on,
kui beebi ise ei saa ju pühendada end millelegi?"
Olles ise baptist, olen selle konkreetse mõttega nõus.
Usutakse, et kui lapsevanemad lasevad oma lapse ristida,
siis see laps mõistetakse oma vanemate usu alusel õigeks.
Piibel seda küll ei õpeta.
Ristimine on usklikele.
See on see, mida baptistid usuvad ja ma olen baptist.
Inimesed usuvad, et ristimise mõju kandub põlvest põlve,
kuid Piibel ei räägi sellest.
See, et piserdad beebile kolm tilka vett pähe,
ei tähenda veel, et ta hakkab elama jumalakartlikku elu.
Samas teeb see neist koguduse liikmed.
Suur hulk katoliku kiriku ja episkopaalkiriku liikmeid
usub laste ristimisse ja pühendamisse Jumalale.
Jah, nad saavad pühendatud Jumalale
ja nende vanemad lubavad kasvatada oma lapsi kristlikus usus,
kuid samas usun siiski, et ristimine on usklikele,
sest see on see, mida Piibel õpetab.
See oli suur väljakutse saada me poeg piima jooma.
Ta nuttis pidevalt.
Nähes ta kannatusi,
mõtlesin, kui raske saab ta elu olema selle suulaelõhega.
See murdis mu südame ja ma nutsin samuti.
Pöördusime taaskord Jumala poole.
Teadsin, et Jumal hoolib mu lapsest veel enam kui ma ise.
Igakord, kui teda naeratamas näen, mõtlen teile
ja sellele, kuidas olite valmis jagama oma armastust
meiesuguse vaese perega.
CBN'I partneritena muudate teie need lood võimalikuks.
Tuhanded inimesed üle maailma saavad võimaluse uueks eluks,
kuna te hoolite piisavalt, et anda.
Tänud kõigile, kes olete hiljaaegu liitunud Klubi 700'ga!
Teie abi saab muutma nii paljude elusid,
sest üheskoos aidates saavad ka imed sündima.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Lisa kannatas kuritarvitamise käes
ja püüdis summutada oma valu uimastite ning alkoholi alla.
Täna aga on ta vaba ja aitab teistelgi vabaks saada.
Prostituut, narkomaan, lootusetu.
Need on vaid mõned sõnad, millisena Lisa end nägi.
Kandsin kui otsa ees silti: "Kõlbmatu!"
Mõttetu kuju, rämps.
Lisa unistas väikese tüdrukuna võiduajamisest ja valgetest aedadest.
Sama tüdruk langes aga 8-aastaselt kuritarvitamise ohvriks
kellegi poolt, keda ta usaldas.
Mäletan, et läksin peale seda vanni,
kuid ei suutnud oma väikest ihu piisavalt puhtaks nühkida.
Arvasin, et minus on midagi viltu
ja tundsin end täiega räpasena.
Hirmust rääkida sellest kellelegi, kannatas ta kuritarvitamist 5 aastat,
uskudes, et süü on temas endas.
Tohutu süütunne. Uskusin, et see kõik on minu süü.
Lisa õppis varases teismeeas vältima oma kuritarvitajat.
Ühtlasi sai talle selgeks, et alkohol, uimastid ja seks
aitavad tuimestada tohutut häbi- ja süütunnet.
Olukord oli aga hull,
kui ta 15-aastaselt rasedaks jäi ja aborti tegi.
See oli aeg, kui kuulsin pidevalt hääli: "Sa pole keegi! Sa oled kõnts!
Vaata, mida sa oled teinud!"
17-aastaselt uuesti rasedaks jäädes otsustas ta lapse alles jätta,
pannes talle nimeks Joosua.
Ma vajasin kedagi, kes mind armastaks
ja ma uskusin, et saan sellega hakkama.
Tema ja mina!
Tema, kes pidi mind armastama.
Lisa kolis peale keskkooli kodunt välja
ja leidis tööd.
Ta andis oma parima, et oma poega kasvatada.
Ta viis poja sageli oma ema juurde, et ise pidutseda ja end pilve tõmmata.
Kuniks kord, mil Lisa oli jälle uimastite jahile minemas
ja nägi oma 5-aastast poega tagaistmel magamas,
ta mõistis, et ta poeg väärib paremat.
Vaatasin teda sügavalt magamas ja mõtlesin: "Mida ma ometi teen?
Mida ma ometi teen?"
Nii et ta läks oma ema juurde ja rääkis talle oma narkosõltuvusest.
Andsin oma poja emale üle
ja hiljem autosse istudes lootsin, et see on vaid ajutiselt nii,
samas siiski osaliselt teades, et olen jäänud pojast igaveseks ilma.
Kõik see viis Lisa elu täiega allamäge.
Prostitutsioon, kodutu olek ja narkosõltuvus.
Mõtlesin, et pole elus millegi enamaga hakkama saanud,
kui vaid see, et olen tõeliselt hea narkomaan
ja keegi ei hooli minust.
Ma ise ei hoolinud endast,
mistõttu miks siis nad oleks pidanud hoolima?
Ometi paistis Lisalegi lootuskiir.
Seda tänu ühele kristlasest naisele, keda ta vanglas kohtas.
See naine jagas minuga Jumala armastust.
Meil tekkis omamoodi sõprus ja igakord, kui ta sinna vanglasse tuli,
otsis ta mu üles.
Ta ei mõistnud mind hukka ja mis iganes ka poleks juhtunud,
ta kinnitas mulle, et Jumal armastab mind ikkagi.
Hoides kinni sellest lootusest jättis Lisa prostitutsiooni,
kuid uimastitest loobuda ei suutnud.
Elasin selleks, et end pilve tõmmata ja olin pilves selleks, et elada.
Ma ei suutnud tulla tagasi reaalsusesse,
sest see näitas mulle, milline koletis ma olen.
Mu elus polnud midagi muud kui vaid narkootikumid
ja teadmine, et minus pole midagi head.
2006. a., mil Lisa toidupoes töötas, tahtis üks naine temaga väga rääkida.
Ta ütles: "Jumal ei andnud mulle seni asu,
kuni tulin teiega rääkima.
On teiega kõik hästi?"
Lasin selle peale kuuldavale kõige sügavama ohke
ja ütlesin: "Proua,
minuga pole juba väga, väga pikka aega midagi hästi."
See naine kutsus Lisa
narkosõltlaste taastusprogrammi "Potisepa koda",
mis asub Jacksonis Georgia osariigis.
Lisa läkski mõni päev hiljem ja rääkis selle programmi asutajaga.
Lisa mõistis, et Jumal on ta ainus lootus.
Olin põrandal pikali maas ja nutsin nagu väike laps.
Palusin, et Jumal andestaks mulle mu patud
ja tuleks mu ellu, tehes minuga midagi.
Võideldes endiselt kuritarvitamisest lähtuva süütundega,
palus Lisa põlvili maas olles:
"Jumal, ma ei saa Sinuga suhtes olla.
Ma lihtsalt ei suuda."
Ja siis kuulsin enda sees häält:
"Mine vaata järgi, mida sõna "intiimsus" tähendab."
Avasin sõnaraamatu, kus oli kirjas: "Intiimsus on isiklik suhe.
St kellegi tundmist paremini, kui nad ise end tunnevad."
Ja siis ma mõtlesin: "Wau!"
Kogu mu süütunne kadus
ja ma tundsin end lapsena.
Nii paljud asjad said tõstetud mu õlgadelt
ja too õhtu...oli see alles õhtu!
Meeletult tähendusrikas õhtu.
Lisa sai vabaks ka aastatepikkusest narkosõltuvusest.
Tema suhe oma pojaga on taastunud
ja ta on ka vanaema.
Ühtlasi on ta organisatsiooni "Katlyni tõotus" juht,
mis jagab lootust ja Kristuse armastust
sõltuvuses olevatele naistele.
Näen ennast kui üht imet.
Näen ennast tõelise naisena.
Näen ennast puhta ja terviklikuna.
Ma olen jumalanaine ja armastan oma Jumalat.
On hämmastav, kuidas Ta suudab liikuda inimese südames.
Enamus inimesi Ameerikas on vähemalt kuulnud Jeesuse nime.
Paljud meist teavad, et Ta väitis end olevat Jumala Poja,
aga enamus ei tea, mida see nende jaoks tähendab.
Las ma öelda, mida Jeesus ütles.
Ta ütles, et põhjus, miks Ta tuli, oli lasta vangid vabadusse.
Mille poolt sa vangistatud oled?
Me kõik oleme millegi vangid, enne, kui meid vabaks lastakse.
Sa ehk alavääristad end, kuna oled olnud kuritarvitamise ohver.
Sa koged ehk valu ja kibestumist,
kuna keegi hülgas su ja tegi sulle haiget.
Võib-olla sa oled uimastite küüsis nagu Lisa seda oli.
Võib olla on tegu alkoholiga või probleemidega suhete vallas.
Võib-olla oled pornosõltlane.
Neid asju on mustmiljon, mis püüavad meid hävitada.
Kuid Piibel ütleb, et me oleme loodud Jumala näo järele
ja et Ta armastas meid nii väga ega tahtnud elada ilma meieta,
mistõttu Ta saatis Jeesuse me heaks.
Jeesus maksis hinna me pattude eest.
Me ise ei suudaks selle eest maksta.
Kuid Ta tahab võtta sind vastu ja andestada sulle su patud.
Ta tahab võtta sind ja kutsuda iseenda omaks.
Ta tahab teha sind vabaks kõigest, mis ei lase sul olla Tema sarnane.
Kui soovid saada osa sellest samast vabadusest, päästest
ja õnnistustest ning igavikust, millest Lisa osa sai,
helista me kõnekeskusesse.
Lõpetuseks aga Matteuse 11:28:
"Tulge minu juurde kõik, kes olete vaevatud ja koormatud,
ja mina annan teile hingamise!"
Olge õnnistatud!
Iga lapse sees
on kangelane.
Juht.
Sõber.
Keegi, kes aitab.
Keegi kes teeb, mis on õige.
Keegi, kes unistab kellekski saamisest.
Kuid nad vajavad meie abi selles.
Mida küll teha?
Mida öelda?
Kuidas end tunda?
Siin tuleb appi "Superraamat"!
See pakub nii moraalseid kui vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga ja saa osa selle värskeimatest osadest
Lisaks kaks koopiat ka teistega jagamiseks.
Telli "Superraamat" juba täna ja näe imesid sündimas!
Kui vajad rääkida kellegagi, kes hoolib,
on me telefoninõustajad valmis vastama su kõnele.
Helista juba täna!
Tõlge: Anne-Ly Raukas